राजस्व कर्मचािरयों की हड़ताल के कारण बैठक में लिया गया निर्णय
भास्कर न्यूज | गिरिडीह/डुमरी
डुमरीप्रखंड सह अंचल कार्यालय स्थित पंचायत समिति भवन में मंगलवार को विकास योजनाओं की साप्ताहिक समीक्षात्मक बैठक संपन्न हुई। बैठक में प्रखंड विकास पदाधिकारी मनोज कुमार, अंचलाधिकारी रविन्द्र कुमार पाण्डेय मुख्य रूप से उपस्थित थे। इस समीक्षात्मक बैठक में कनीय अभियंता, पंचायतों के मुखिया, पंचायत सेवक, जन सेवक और रोजगार सेवकों ने भाग लिया। बैठक में सभी स्वयं सेवक को अपने-अपने पंचायत का सर्वेक्षण कर उसका रिर्पोट 2-3 दिनों के अंदर कार्यालय में जमा करने , सभी वीएलडब्ल्यू को अपने-अपने पंचायत के स्वयं सेवकों की मोनेटरिंग कर सही समय पर फाॅर्म जमा करने का निर्देश दिया। साथ ही जिस पंचायत में आंगनबाड़ी केंद्र का डीपीसी तक ढलाई हो चुकी है, संबंधित मुखिया और पंचायत सेवक उस राशि का भुगतान कर दें। वर्तमान में राजस्व कर्मचारी के हड़ताल में होने के कारण पंचायत के मुखिया अमीन के हस्ताक्षर से चैक स्लीप बनाने का निर्देश दिया गया। साप्ताहिक बैठक में बिना कारण बताये अनुपस्थित रहनेे पर नागाबाद के रोजगार सेवक प्रकाश प्रसाद यादव और पंचायत सेवक सहदेव यादव वीएलडब्ल्यू आनंद मोहन को कारण पृच्छा किया गया। डुमरी प्रखंड में चल रहे विकास योजनाओं की प्रगति की जानकारी ली गई और आवश्यक दिशा निर्देश दिया गया। बैठक में प्रधानमंत्री आवास योजना, इंदिरा आवास, वृद्धा पेंशन, मनरेगा के तहत होने वाले कार्य की प्रगति की समीक्षा की गई।
राजस्व कर्मियों के बदले मुखिया और अमीन बनाएंगे चेक स्लिप
बैठक में ये लोग थे मौजूद
बैठकमें कनीय अभियंता राजीव नयन, उत्तम कुमार, दयाशंकर तिवारी मुखिया जय कांत महतो, सावित्रि देवी, इंद्रावती वर्मा, गुडिया देवी, ललिता देवी, खगेश्वरी देवी, पंचायत सेवक विजय महतो, सहदेव पासवान, शिव शंकर किस्कू, जानकी महतो, गोपाल पंडित, रोजगार सेवक विजय गुप्ता, रामचंन्द्र राणा, अरुण कुमार, संजय कुमार,जनसेवक महेश कुमार, गणेश रविदास, हेमलाल मंराडी, प्रमिला सिंह, रचना कुमारी आदि उपस्थित थे।
hin_Deva bho_Deva hin_Deva hin_Deva hin_Deva mai_Deva